Syin ɣer-s, wwin-d awal ɣef usalel-nniḍen i yellan d abeddel n yimeslayen gar yimdanen ɣef yiwen n usentel ifarnen, ihi deg udlis n ARISMA R. yeqqar-d: Urar n temlilt: d urara gar sin n yinelmaden neɣ kraḍ ɣef yiwen n usentel i xtaren. Asentel-a yezmer ad yili d taɣuri n uḍris neɣ ad d-alsen tadyant yeḍran, maca yessefk fell-as ad tid-yessenfali s ulmad-is akken iwata daɣen ur ilaq ara ad yili yeḥfeḍ-it. Anaw-a yesɛa sin yibuɣar (avantages): seg yiwet n tama ur yettili ara wallus deg usenfali, seg tama tayeḍ yettak tagnit i uselmad akken ad d-yejbed inelmaden-is; yal yiwen ad as-yefk tameẓẓuɣt i wayen d-qqaren yimdukkal-is1.